तहसीलदार ने पंचनामा प्रतिवेदन आदिवासी विभाग को भेजा
बच्चों ने सीएम हेल्पलाइन पर की थी शिकायत
भास्कर संवाददाता | माखननगर
तहसीलदार ने गुरुवार को पंचनामा प्रतिवेदन आदिवासी विकास विभाग को भेजा। आदिवासी विकास के प्रभारी एसी भरत शर्मा ने अग्रिम कार्रवाई के लिए प्रपोजल कलेक्टर होशंगाबाद को भेजा है। बुधवार शाम 6 बजे तहसीलदार शिवानी पांडे ने प्री मैट्रिक हरिजन, आदिवासी बालक छात्रावास का निरीक्षण किया था। हरिजन छात्रावास अधीक्षक व रसोईया नशे में मिले। छात्रों ने तहसीलदार से कहा सप्ताह में एक-दो बार सब्जी मिलती है। नवंबर से नाश्ता नहीं मिला है। दोपहर का खाना बचाकर तीसरे पहर में खाते हैं। इसकी शिकायत एक सप्ताह पूर्व छात्रों ने सीएम हेल्पलाइन पर की थी। कलेक्टर के निर्देश पर तहसीलदार ने दोनों का मेडिकल करवा कर पंचनामा बनाया। बुधवार को आदिवासी विकास की मंडल संयोजक ने निरीक्षण में लिखा था सब ठीक है। सिरवाड़ रोड स्थित प्री मैट्रिक छात्रावास में तहसीलदार शिवानी पांडे, डाॅ. राजेश धाकड़ व आरआई एसके मंडलोई के साथ पहुंची थीं। एक ही बिल्डिंग में हरिजन व आदिवासी छात्रावास संचालित होते हैं। अनुसूचित जाति छात्रावास के अधीक्षक गोपाल गिरी गोस्वामी व रसोईया गरीबदास उइके नशे में मिले थे। मेडिकल करवाकर पंचनामा बनाया था। आलमारी में एक थाली में रखे दाल चावल देख तहसीलदार ने छात्रों से पूछा यह क्या है। छात्र ने बताया शाम 5 बजे भूख लगती है इसके लिए दोपहर का खाना बचाकर रखा है। क्योंकि रात का खाना देर से मिलता है। 12वी के छात्र राजू अहिरवार आरी व 9वी के छात्र दुर्गेश अहिरवार सोनतलाई ने बताया कई समस्याएं हैं। कर्मचारी कमरे में बीड़ी पीते हैं। शौचालय में दरवाजा नहीं है। नल टूटे हैं। छात्रावास नायक चंद्रभान अहिरवार के साथ लगभग हफ्तेभर पहले सीएम हेल्पलाइन पर शिकायत की थी।
मण्डल संयोजक ने बताया सब ठीक है-बुधवार की दोपहर को ही आदिवासी विकास विभाग की मण्डल संयोजक दीपाली पठारिया ने भी निरीक्षण किया था जिन्होंने निरीक्षण पंजी में टीप लिखी जिसमें कही कोई कमी नहीं बताई गई बल्कि लिखा ठीक है। इसी दिन शाम 6 बजे से 7.30 बजे तक चले तहसीलदार के निरीक्षण में यह बातें सामने आई।
छात्रावास के एक हिस्से में हरिजन 47 छात्र व दूसरे हिस्से में 30 आदिवासी छात्र रहते है।
hin_Deva hin_Deva bho_Deva hin_Deva hin_Deva hin_Deva